**Referat af Kirkerådsmøde ved Sømandskirken i Rotterdam, 16.04.2020 kl 18-20.**

**Tilstede (inkl via videolink):** Kristine Gustav, Martin Nielsen, Jannie Munk, Anne Valentin Johansen, Henrik Pedersen, Karin van Doorn, Gitte Larsen, Heidi Neve

**Fraværende:** Laura Jørgensen

1. **Godkendelse af referat af 26.03.2020**: Referatet blev godkendt.
2. **Godkendelse af dagsorden**: Dagsorden blev godkendt.
3. **Valg af referent og ordstyrer**: Referent – Heidi Neve, ordstyrer – Martin Nielsen
4. **Punkter til evt**.: Overtagelse af formandsposten 100% per 20.04.2020 (den tidligere formand har i en overgangsfase hjulpet med emails).
5. **Aktiviteter**: Pga corona forholdsregler kan der ikke foregå aktiviteter i kirken. Karin har kontakt med folk der maatte udskyde allerede planlagte arrangementer og hun følger op når der er nyt. Julemarked 2020 – med tanke på, at der til november også kan være problemer med forsamlinger, blev det spurgt, om det vil være muligt at sælge julepynt og madvarer online. Anne vil undersøge.
6. **Meddelelser fra kirken**: Der blev udsendt nyhedsbrev 14.04, hvor præsten gjorde opmærksom på mulighed for en fortrolig samtale.

Nye assistenter til start aug/sept – I samråd med DSUK afventes corona situationen, hvornår stillingerne kan slås op og der kan ansættes nye.

Præsten havde forhørt sig i bogklubben om man ville forsøge med en ‘online’ bogklub, men man vil hellere vente til man kan mødes på kirken igen.

1. **Meddelelser fra formanden**: Martin skal have overdraget formandsposten fra Jette I løbet af weekenden.
2. **Køkken/butik**: I forbindelse med påsken havde Jannie lagt en opskrift på facebook. Det var blevet så godt modtaget, at hun vil fortsætte med nye opskrifter. Der blev talt om, at der skal være meget mere aktivitet på fb i det hele taget. Fotos af varer fra butikken er vigtigt særligt i denne tid, hvor folk ikke har deres gang i kirken. Spørge danskerne om forslag til nye varer og ideer.
3. **Events og udlejning**: Afventer corona situationen.
4. **Bygningen**: Årligt boligeftersyn skal foretages af formand og bygningsansvarlig i samråd med beboerne. Søndag vil Henrik og Simon tage sig af indendørs vedligeholdelse.

Kassereren mindede om, at der skal tages kontakt til Saval for årligt brandeftersyn.

Det blev diskuteret, hvordan man kan opfylde myndighederne krav om max. 30 deltagere til gudstjeneste og samtidig holde den krævede afstand. Løsningen blev, at udvide kirkerummet ind i ‘dagligstuen’.

D.d. havde Jannie møde med entreprenøren, som har givet gode forslag til udbedring af mangler. Forhåbentlig kan arbejdet starte snarest.

Overvågningskameraer omkring bygningen – skal der sættes flere op? Med ‘lukket’ skiltet på døren ser det måske ud som om, at bygningen er forladt. Skiltet tages ned med det samme og i stedet sættes nyt op, at butikken er åben.

Eneco har fremsendt tilbud på ny kontrakt for gas og elektricitet med start 01.01.2021. Det blev foreslået at indhente tilbud fra andre udbydere, kassereren går videre med sagen.

1. **Eventuelt**: Kassereren fortalte, at likviditeten er ok for nu. Selvfølgelig mærker kirken, at der ikke er besøgende, ingen indkøb i butik og bar. Til gengæld har der været god opbakning af medlemskab indbetalinger. For de medlemmer, som endnu ikke har betalt er kassereren i gang med at kontakte dem via telefon eller email.

KH magasinet – kan vi få flere annoncører med I bladet inden udsendelsen? Evt annoncører fra Danmark rettet mod danskere i udlandet, såsom biludlejning/sommerhusudlejning I DK. Anne vil undersøge.

1. **Dato for kommende møde**: aftales til 20.05.2020 kl. 18.

Mødet sluttede kl. 19.45.

/Heidi Neve